Meksiko tarptautinis oro uostas
Meksiko tarptautinis oro uostas (isp. Aeropuerto Internacional Benito Juárez de la Ciudad de México; IATA – ATL, ICAO – KATL), dar žinomas kaip Benito Chuareso tarptautinis oro uostas – pagrindinis Meksiko oro uostas, pagal keleivių ir skrydžių skaičių didžiausias oro uostas Meksikoje ir visoje Lotynų Amerikoje. 2018 m. oro uostas aptarnavo 47,7 mln. keleivių. Oro uostą aptarnauja 30 oro linijų bendrovių. Šiame oro uoste yra Meksikos pagrindinės oro linijų bendrovės Aeroméxico pagrindinė būstinė, taip pat SkyTeam, Aeromar, Interjet, Volaris, VivaAerobus būstinės. Pagrindiniai vietiniai skrydžiai į Kankuną, Monterėjų, Gvadalacharą, Tichuaną, tarptautiniai – į Los Andželą, Hiustoną, Niujorką (Kenedžio), Bogotą, Madridą. Kadangi oro uosto keleivių srautai siekė talpos limitus, 2014 m. buvo iškelta idėja šį oro uostą pakeisti, pastatant naują netoli Ekatepeko. 2019 m. ši idėja buvo atšaukta.